Document ID: 32005D0271

ΑΠΌΦΑΣΗ ΤΗΣ ΕΠΙΤΡΟΠΉΣ
της 30ής Μαρτίου 2005
για την τροποποίηση του προσαρτήματος Β του παραρτήματος ΧΙΙ της πράξης προσχώρησης του 2003 σχετικά με ορισμένες εγκαταστάσεις υπαγόμενες στους τομείς των ιχθύων, του κρέατος και του γάλακτος στην Πολωνία
[κοινοποιηθείσα υπό τον αριθμό Ε(2005) 967]
(Κείμενο που παρουσιάζει ενδιαφέρον για τον ΕΟΧ)
(2005/271/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας (1), και ιδίως το παράρτημα XII κεφάλαιο 6 τμήμα B μέρος I σημείο 1 στοιχείο ε),
Εκτιμώντας τα ακόλουθα:
(1)
Χορηγήθηκε στην Πολωνία μεταβατική περίοδος για ορισμένες εγκαταστάσεις που αναφέρονται στο προσάρτημα Β του παραρτήματος XII της πράξης προσχώρησης του 2003.
(2)
Το προσάρτημα B του παραρτήματος XII της πράξης προσχώρησης του 2003 τροποποιήθηκε με τις αποφάσεις της Επιτροπής 2004/458/ΕΚ (2), 2004/471/ΕΚ (3) και 2004/474/ΕΚ (4).
(3)
Σύμφωνα με επίσημη δήλωση της αρμόδιας υπηρεσίας της Πολωνίας, ορισμένες εγκαταστάσεις υπαγόμενες στους τομείς των ιχθύων, του κρέατος και του γάλακτος έχουν ολοκληρώσει τη διαδικασία αναβάθμισής τους και έχουν πλέον συμμορφωθεί πλήρως με την κοινοτική νομοθεσία. Επιπροσθέτως, ορισμένες εγκαταστάσεις υπαγόμενες στον τομέα του γάλακτος οι οποίες επιτρεπόταν να μεταποιούν γάλα σύμφωνο προς τις απαιτήσεις της Ευρωπαϊκής Ένωσης και γάλα μη σύμφωνο προς τις απαιτήσεις της Ευρωπαϊκής Ένωσης, θα μεταποιούν μόνο γάλα σύμφωνο προς τις απαιτήσεις της Ευρωπαϊκής Ένωσης. Οι εγκαταστάσεις αυτές πρέπει, επομένως, να διαγραφούν από τον κατάλογο των εγκαταστάσεων που υπόκεινται σε μεταβατικές ρυθμίσεις.
(4)
Στους τομείς των ιχθύων, του κρέατος και του γάλακτος, ορισμένες εγκαταστάσεις έχουν παύσει να ασκούν δραστηριότητες. Οι εγκαταστάσεις αυτές πρέπει, επίσης, να διαγραφούν από τον κατάλογο των εγκαταστάσεων που υπόκεινται σε μεταβατικές ρυθμίσεις.
(5)
Επομένως, το προσάρτημα Β του παραρτήματος XII της πράξης προσχώρησης του 2003 πρέπει να τροποποιηθεί αναλόγως.
(6)
Η μόνιμη επιτροπή για την τροφική αλυσίδα και την υγεία των ζώων έχει ενημερωθεί για τα μέτρα που προβλέπονται στην παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι εγκαταστάσεις που αναφέρονται στο παράρτημα της παρούσας απόφασης διαγράφονται από το προσάρτημα Β του παραρτήματος XII της πράξης προσχώρησης του 2003.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 30 Μαρτίου 2005.

Labels: 17
0
7
6
18
15